อุลตร้าเซเว่น

ยอดมนุษย์ อุลตร้าเซเว่น (Urutora Sebun) เป็นทีวีซีรีส์ชุด 2 ต่อจากยอดมนุษย์ อุลตร้าแมน โดยมีเรื่องราวเกี่ยวกับ"แดน โมโรโบชิ"ที่เป็นร่างจำแลงของยอดมนุษย์ อุลตร้าเซเว่น จากหน่วย UG (Ultra Guard) และสามารถแปลงร่างเป็นอุลตร้าเซเว่นได้โดยการสวม "อุลตร้าอายส์" มีจำนวนตอนทั้งหมด 49 ตอน แต่ได้มีการงดฉายตอนที่ 12 เนื่องจากมีเนื้อหาเกี่ยวข้องกับระเบิดปรมาณู จึงได้ฉายในญี่ปุ่นทั้งหมด 48 ตอน
โดยที่อุลตร้าเซเว่น นับเป็นอุลตร้าแมนตัวแรกที่มีสีแดง โดยมีสีเงินคล้ายเกราะคลุมบริเวณบ่าและต้นแขน และมีลักษณะต่างไปจากอุลตร้าแมนตัวอื่น ๆ คือ ไม่มีคัลเลอร์ไทม์เมอร์ที่หน้าอก แต่จะเปลี่ยนมาเป็นแผงรับพลังงานแสงอาทิตย์เพื่อนนำมาปรับเปลี่ยนเป็นพลังงานไปอยู่ที่หน้าผากโดนเป็นจุดเล็ก ๆ แทน และสามารถถอนหงอนบนศีรษะใช้เป็นอาวุธไม้ตายได้ เรียกว่า "อาย สลักเกอร์"
อุลตร้าเซเว่น เมื่อฉายในประเทศไทยครั้งแรกใช้ชื่อภาษาไทยว่า "ยอดมนุษย์หมายเลข 7"

**เนื้อเรื่อง**
เจ้าหน้าที่สังเกตการณ์หมายเลข 340 ผู้ถูกส่งตัวมาจากเนบิวล่า M78 ให้มาประจำการที่โลก เขาได้บังเอิญไปเห็นชายปีนเขาที่ชื่อ จิโร่ ซัทสึมะ ชายหนุ่มผู้มีความกล้าหาญได้กระทำการเสียสละตนเอง จึงเกิดความรู้สึกประทับใจในชาวโลกเป็นอย่างมาก ขณะเดียวกันเขาก็รับรู้ถึงภยันตรายที่ไม่เคยปรากฏบนดาวดวงนี้มาก่อน เขาจึงได้ตัดสินใจที่จะต่อสู้กับมนุษย์ต่างดาวผู้รุกราน เขาเป็นผู้ที่มีความเที่ยงธรรมและมีทั้งอาวุธอันทรงอานุภาพอยู่มากมาย แต่ด้วยความรู้สึกเศร้าสลดที่มีต่อความวุ่นวายของสงครามภายในระบบกาแลคซี่ทางช้างเผือก ที่มีมาแต่ก่อนจึงทำให้เขามักคอยเกลี้ยกล่อมมนุษย์ต่างดาวฝ่ายตรงข้ามให้ถอยทัพกลับไป หรือพยายามจะคลี่คลายปัญหาด้วยสันติวิธี หลังจากผ่านการต่อสู้อันยาวนานร่างกายของเขาจึงเกิดความอ่อนเพลีย รวมถึงอาการบาดเจ็บสะสมด้วย และต้องกลับไปยังดาวบ้านเกิดในตอนสุดท้าย

**ข้อมูลจำเพาะ**
 ความสูง : ไมโคร ~ 40 เมตร- น้ำหนัก : 0 ~ 35,000 ตัน- อายุ 19,000ปี- ความเร็วในการบิน : 7 มัค- พลังกระโดด : 400 เมตร- ความเร็วในการเคลื่อนที่ในน้ำ : 240 น็อต- ความเร็วในการวิ่ง : 800 กม./ชม.- ตำแหน่ง : หัวหน้ากองทหารรักษาการณ์ทางช้างเผือก- ดาวบ้านเกิด : ดาวอุลตร้า นครแห่งแสง เนบิวล่า M78- อุปกรณ์การแปลงร่าง : อุลตร้าอาย (Ultra Eyes)- ร่างมนุษย์ : โมโรโบชิ แดน- ท่าไม้ตายหลัก : ลำแสงเอเมเรี่ยม อายสลักเกอร์ วายชอต อายสลักเกอร์พลัสเชคแฮนเรย์

**องค์กรพิทักษ์โลก**

**หน่วยพิทักษ์อุลตร้า TDF (Terrestrial Defense Force Ultra Garrison)**
กองกำลังพิทักษ์โลกซึ่งถูกก่อตั้งขึ้นโดยมีศูนย์ใหญ่ปารีสเป็นใจกลางเพื่อเตรียมพร้อมรับมือกับสงครามต่อต้านผู้รุกราน โดยมีทีมชั้นนำคือหน่วยพิทักษ์อุลตร้า พวกเขาจะต้องออกปฏิบัติการไม่เว้นทั้งช่วงกลางวันกลางคืน โดยมีฐานตั้งมั่นอยู่ที่ฐานทัพตะวันออกไกล
ปราการใต้ดินของกองกำลังพิทักษ์โลก คือ ฐานที่ตั้งมั่นที่สำคัญที่สุดของกองกำลังพิทักษ์โลกซึ่งตั้งอยู่ที่ใต้ดินบนภูเขาฟุตาโกะลึกลงไปหลายสิบเมตร โดยนำเอาวิทยาศาสตร์ล้ำยุคล้ำสมัยมารวมกันไว้ ณ.ที่แห่งนี้ นอกจากนั้นยังมีซีเคร็ทไฮเวย์ (ทางลับ) ที่ทอดยาวจากโรงจอดรถของฐานทัพนี้ไปสู่ทั่วทุกพื้นที่เพื่อใช้รุดไปยังที่เกิดเหตุ

**สมาชิกหน่วย**
 โมโรโบชิ แดน ร่างมนุษย์ของเซเว่นที่มีต้นแบบทั้งหน้าตาและจิตใจมาจากซัทสึมะ เขาได้ปรากฏตัวออกมาในฐานะของนักเดินทางพเนจร เขาได้รับเลือกให้มาอยู่หน่วยพิทักษ์อุลตร้าในภายหลัง อายุ 24 ปี (รับบทโดย โมริซึงุ โคจิ)- คิริยามะ หัวหน้าหน่วยพิทักษ์อุลตร้าผู้มีประวัติในการเข้าหน่วยมาเป็นเวลา 16 ปี อายุ 39 ปี เป็นคนในเมืองกรุง (รับบทโดย นากายามะ โชจิ)- ฟุรุฮาชิ ชิเงรุ จนท.ผู้มีความภาคภูมิใจในพละกำลังของตนและมีประวัติเข้าหน่วยมาเป็นเวลา7ปีเป็นคนจังหวัดฮอกไกโดอายุ31ปี (ผู้รับบท:อิชิอิ อิโยชิ)- โซงะ จนท.ผู้เข้าหน่วยมา3ปีและเป็นนักแม่นปืนประจำหน่วยเขาเป็นคนจากจังหวัดคิวซูอายุ27ปี (ผู้รับบท:อาจิฮะ ชินสุเกะ)- อามากิ นักวางแผนตัวยงวัย24ซึ่งเข้าหน่วยมาได้2ปีเขาเป็นจังหวัดนาโกย่า- ยูริ แอน จนท.จังหวัดโตเกียวซึ่งรับผิดชอบงานด้านพยาบาลเข้าหน่วยมาได้2ปีอายุ20ปี

**รายชื่อตอน**
 ตอนที่ 01 ผู้ท้าทายที่ไร้ซึ่งตัวตน- ตอนที่ 02 ความน่ากลัวของพฤกษา- ตอนที่ 03 ความลับในทะเลสาบ- ตอนที่ 04 ยานแมกซ์ตอบด้วย- ตอนที่ 05 เวลาที่หายไป- ตอนที่ 06 ดาร์คโซน- ตอนที่ 07 นักโทษอวกาศ303- ตอนที่ 08 เมืองที่ถูกหมายปอง- ตอนที่ 09 ปฏิบัติการแอนดรอยด์หมายเลข0- ตอนที่ 10 เพื่อนบ้านที่น่าสงสัย- ตอนที่ 11 บินไปสู่ภูเขาปีศาจ- ตอนที่ 13 ชายผู้มาจากV3- ตอนที่ 14 หน่วยพิทักษ์อุลตร้ามุ่งหน้าสู่ตะวันตก ภาคแรก- ตอนที่ 15 หน่วยพิทักษ์อุลตร้ามุ่งหน้าสู่ตะวันตก ภาคจบ- ตอนที่ 16 ดวงตาที่ส่องสว่างในความมืด- ตอนที่ 17 GO! GO! GO! มุ่งสู่ใต้พิภพ- ตอนที่ 18 การหลบหนีจากมิติ X- ตอนที่ 19 โปรเจกต์บลู- ตอนที่ 20 พิชิตต้นกำเนิดแผ่นดินไหว X- ตอนที่ 21 ไล่ล่าฐานทัพใต้สมุทร- ตอนที่ 22 แหล่งเพาะพันธุ์ในตัวมนุษย์- ตอนที่ 23 ไขว่หาอนาคต- ตอนที่ 24 กลับสู่แดนเหนือ !- ตอนที่ 25 การต่อสู้ภายใต้อุณหภูมิ -140 องศา- ตอนที่ 26 สุดยอดขีปนาวุธ R1- ตอนที่ 27 ปฏิบัติการไซบอร์ก- ตอนที่ 28 การวิ่งโลดแล่นในระยะทาง 700 กม. !- ตอนที่ 29 ชาวโลกผู้เปล่าเปลี่ยว- ตอนที่ 30 เกียรติยศนี้เพื่อใคร- ตอนที่ 31 ดอกไม้ที่มีปีศาจแฝงอยู่- ตอนที่ 32 ดาวเคราะห์ที่ย่างกรายเข้าไป- ตอนที่ 33 เหล่าคนตายบุกรุก- ตอนที่ 34 เมืองที่หายสาปสูญ- ตอนที่ 35 ความน่ากลัวบนโลกแห่งดวงจันทร์- ตอนที่ 36 0.1 วินาที ชี้เป็นชี้ตาย- ตอนที่ 37 อุลตร้าอายโดนขโมย- ตอนที่ 38 การต่อสู้ที่ต้องอาศัยความกล้า- ตอนที่ 39 แผนลอบสังหารเซเว่น ภาคแรก- ตอนที่ 40 แผนลอบสังหารเซเว่น ภาคจบ- ตอนที่ 41 การท้าทายจากใต้บาดาล- ตอนที่ 42 ทาสรับใช้ของนอนมอลท์- ตอนที่ 43 ฝันร้ายบนดาวเคราะห์ดวงที่4- ตอนที่ 44 สุดยอดมนุษย์วานรที่น่าเกรงกลัว- ตอนที่ 45 ยานบินมาแล้ว- ตอนที่ 46 การปะทะระหว่าง แดน กับ เซเว่น- ตอนที่ 47 คุณเป็นใคร- ตอนที่ 48 การรุกรานครั้งยิ่งใหญ่ที่สุดในประวัติศาสตร์ ภาคแรก- ตอนที่ 49 การรุกรานครั้งยิ่งใหญ่ที่สุดในประวัติศาสตร์ ภาคจบ

**ตอนที่ถูกห้ามฉาย**
 ตอนที่ 12 ชื่อ "From Another Planet with Love" หรือ "ดาวเคราะห์ที่เต็มไปด้วยความรัก" (遊星より愛をこめて) ถูกแบนเนื่องจาก มนุษย์ต่างดาวจอมดูดเลือด สเปล (スペル星人) มีหน้าตาที่สยดสยอง ซึ่งมีแผลเป็นคีลอยด์ ถูกระบุว่าเป็น "Hibaku Seijin" (มนุษย์ต่างดาวผู้รอดชีวิตจากระเบิด)
 ซึ่งยกมาจากคำว่า "ฮิบาคุชา" หมายถึงผู้รอดชีวิตจากการทิ้งระเบิดนิวเคลียร์ที่ฮิโรชิมะและนางาซากิ ประเด็นนี้มีอยู่ในบทความของหนังสือพิมพ์ Asahi Shimbun ซึ่งความไม่พอใจของสาธารณชนและบังคับให้ Tsuburaya Productions เปลี่ยนชื่อเป็น "Kyuketsu Seijin" (吸血星人) แปลว่า (มนุษย์ต่างดาวจอมดูดเลือด)

**ดูเพิ่ม**
 อุลตร้าแมน เลโอ- อุลตร้าเซเว่น 21- อุลตร้าเซเว่น EVOLUTION- อุลตร้าเซเว่น X- อุลตร้าเซโร่

**แหล่งข้อมูลอื่น**
  เพลงประกอบละคร
หมวดหมู่:รายการโทรทัศน์ในอดีต
ซ